දිවයිනේ සියලු ම පාසල් ඩෙංගුවලින් තොර කලාපයන් බවට පත්කිරීම අරමුණු කරගනිමින් ක්‍රියාත්මක ඩෙංගු මර්දන විශේෂ ශ්‍රමදාන වැඩසටහන අද (28) උදෑසන ආරම්භ වූ බව අධ්‍යාපන අමාත්‍යංශය කියා සිටියා.අධ්‍යාපන අමාත්‍ය අකිල විරාජ් කාරියවසම් ද කොළඹ නාලන්දා විද්‍යාලයට පැමිණි ශ්‍රමදාන කටයුතු වලට එක් වූ අතර පාසල් පරිශ්‍රය තුළ පැල සිටුවීමේ කටයුත්තකට ද දායක වී තිබෙනවා.අනතුරුව කොළඹ සංඝමිත්තා බාලිකා විද්‍යාලයට පැමිණි අමාත්‍යවරයා එහි ඩෙංගු මර්දන වැඩසටහනට ද සහභාගී වූ බවයි අමාත්‍යංශය පවසන්නේ.ජුලි මස 28, 29 සහ 30 යන තෙදින තුළ  ඩෙංගු මර්දන විශේෂ ශ්‍රමදාන වැඩසටහනක් දිවයිනේ  සෑම පාසලක ම ක්‍රියාත්මක කිරීමට අධ්‍යාපන  අමාත්‍යාංශය කටයුතු යොදා තිබෙනවා.